stanford-oval/wikipedia huggingface dataset:
Patrick Groc

| Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Maa:   Ranska> Miesten miekkailu. |
| --- | --- | --- | --- |
|  Pronssia | Los Angeles 1984 | floretti, joukkuekilpailu |  |
Patrick Groc (s. 6. syyskuuta 1960 Neuilly-sur-Seine) on ranskalainen entinen miekkailija. Hän oli vuoden 1984 kesäolympialaisissa Los Angelesissa mukana saamassa pronssia floretin joukkuekilpailussa. Vuoden 1988 kesäolympialaisissa Soulissa hän jäi floretin yksilökilpailussa 40. ja joukkuekilpailussa kuudennelle sijalle. Groc osallistui vielä vuoden 1992 kesäolympialaisiin Barcelonassa, jossa jäi floretin yksilökilpailussa 22. ja joukkuekilpailussa seitsemännelle sijalle.
Per-Ole Träskman

Per-Ole Träskman (14. kesäkuuta 1944 Helsingin maalaiskunta – 22. heinäkuuta 2019 Kööpenhamina) oli suomalainen oikeustieteilijä. Hän oli Helsingin yliopiston rikos- ja prosessioikeuden ruotsinkielisen professuurin viran haltija 1980–1995 ja toimi rikosoikeuden professorina myös Lundin yliopistossa.
Patrick Hadley

Patrick Hadley (5. maaliskuuta 1899 Cambridge – 17. joulukuuta 1973 King's Lynn) oli brittiläinen säveltäjä.
Hadley palveli ensimmäisessä maailmansodassa, jonka loppuvaiheissa sai oikean alaraajan amputointiin johtaneen vamman. Hadleyn vanhempi veli kaatui sodassa. Hadley opiskeli aluksi Winchester Collegessa ja sodan jälkeen Cambridgen yliopiston Pembroke Collegessa. Hänen opettajiaan olivat Charles Wood ja Cyril Rootham. Hän sai musiikin kandidaatin arvon vuonna 1922 ja taiteiden maisterin arvon vuonna 1925. Hadley opetti sävellystä Royal College of Musicissa päästyään sen henkilökunnan jäseneksi vuonna 1925. Vuonna 1938 hän sai Gonville and Caius Collegen Fellowshipin ja aseman Cambridgen yliopiston luennoitsijana. Toisen maailmansodan aikana hän toimi Boris Ordin sijaisena Cambridge University Music Societyn musiikillisena johtajana.
Hadley valittiin vuonna 1946 Cambridgen yliopiston musiikin professoriksi. Hän pysyi tässä asemassa, kunnes jäi eläkkeelle vuonna 1962. Hänen johdollaan opiskelivat muiden muassa Raymond Leppard, David Lumsden ja Peter le Huray. Hadley vietti eläkepäiviä kotonaan Heachamissa. Hän sairasti yläruoansulatuskanavan syöpää ennen kuin kuoli 74-vuotiaana joulukuussa 1973.
Hadleyn musiikissa ilmenevät Frederick Deliuksen ja kansanmusiikin vaikutteet. Hän sai innoitusta myös Irlannin ja Norfolkin maisemista. Hadleyn teosten joukossa ovat baritonille, kuorolle ja orkesterille sävelletty, kansanlauluun pohjautuva Symphonic Ballad – The Trees so High sekä virsisävelmät I Sing of a Maiden ja My Beloved Spake. Ralph Vaughan Williamsin 70-vuotissyntymäpäivän kunniaksi Hadley sävelsi sävelrunon One Morning in Spring. Hän sävelsi myös kantaatit The Hills (1944), Fen and Flood ja Connemara.
NHL-kausi 1957–1958

NHL-kausi 1957–1958 oli National Hockey Leaguen historian 41. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti 
kolmannen kerran peräkkäin Toe Blaken valmentama Montreal Canadiens, joka kukisti finaalisarjassa Boston Bruinsin otteluvoitoin 4–2. Kyseessä oli NHL:n olemassaolon aikana Canadiensin 9. ja seuran koko historian 10. Stanley Cup -mestaruus. NHL-joukkueista ainoastaan Toronto Maple Leafs oli aiemmin onnistunut voittamaan Stanley Cupin kolme kertaa peräkkäin 1940-luvun lopulla.
Runkosarjan piste- ja maalipörssin voiton sekä Art Ross Trophyn vei Montreal Canadiensin Dickie Moore. Hän keräsi 70 ottelussa kaikkiaan 84 tehopistettä, joista 36 oli maaleja ja 48 syöttöpisteitä. Pudotuspelien pistepörssin ykkönen oli Boston Bruinsia edustanut Fleming MacKell. MacKell teki 12 pudotuspeliottelussa 19 tehopistettä, joista 5 oli maaleja ja 14 maaliin johtaneita syöttöjä.
Hart Trophy myönnettiin Detroit Red Wingsin Gordie Howelle. Parhaalle puolustajalle jaettavan Norris-palkinnon vei puolestaan Montreal Canadiensia edustanut Doug Harvey. Parhaan tulokkaan Calder Memorial Trophyn sai Toronto Maple Leafsin Frank Mahovlich.
Runkosarja

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.
| Joukkue | O | V | H | T | Pist>  | + | − |
| --- | --- | --- | --- | --- | --- | --- | --- |
| Montreal Canadiens | 70 | 43 | 17 | 10 | 96 | 250 | 158 |
| New York Rangers | 70 | 32 | 25 | 13 | 77 | 195 | 188 |
| Detroit Red Wings | 70 | 29 | 29 | 12 | 70 | 176 | 207 |
| Boston Bruins | 70 | 27 | 28 | 15 | 69 | 199 | 194 |
| Chicago Black Hawks | 70 | 24 | 39 | 7 | 55 | 163 | 202 |
| Toronto Maple Leafs | 70 | 21 | 38 | 11 | 53 | 192 | 226 |
Runkosarja > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Dickie Moore | Montreal Canadiens | 70 | 36 | 48 | 84 | 65 |
| Henri Richard | Montreal Canadiens | 67 | 28 | 52 | 80 | 56 |
| Andy Bathgate | New York Rangers | 65 | 30 | 48 | 78 | 42 |
| Gordie Howe | Detroit Red Wings | 64 | 33 | 44 | 77 | 40 |
| Bronco Horvath | Boston Bruins | 67 | 30 | 36 | 66 | 71 |
| Ed Litzenberger | Chicago Black Hawks | 70 | 32 | 30 | 62 | 63 |
| Fleming MacKell | Boston Bruins | 70 | 20 | 40 | 60 | 72 |
| Jean Béliveau | Montreal Canadiens | 55 | 27 | 32 | 59 | 93 |
| Alex Delvecchio | Detroit Red Wings | 70 | 21 | 38 | 59 | 22 |
| Don McKenney | Boston Bruins | 70 | 28 | 30 | 58 | 22 |
Pudotuspelit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | Välierät | Välierät | Välierät |   |   | Stanley Cup -finaali | Stanley Cup -finaali | Stanley Cup -finaali |
 
|   | 1 |  Montreal Canadiens | 4 |   |  |  |  |  |
|   | 3 |  Detroit Red Wings | 0 |   |   |  |  |  |
|   |   |   |   |   |   | 1 |  Montreal Canadiens | 4 |
|   |   |   |   |   |   | 4 |  Boston Bruins | 2 |
|   | 2 |  New York Rangers | 2 |   |   |  |  |  |
|   | 4 |  Boston Bruins | 4 |   |  |  |  |  |
Pudotuspelit > Pudotuspelien pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Fleming MacKell | Boston Bruins | 12 | 5 | 14 | 19 | 12 |
| Don McKenney | Boston Bruins | 12 | 9 | 8 | 17 | 0 |
| Maurice Richard | Montreal Canadiens | 10 | 11 | 4 | 15 | 10 |
| Doug Mohns | Boston Bruins | 12 | 3 | 10 | 13 | 18 |
| Jerry Toppazzini | Boston Bruins | 12 | 9 | 3 | 12 | 2 |
| Jean Béliveau | Montreal Canadiens | 10 | 4 | 8 | 12 | 10 |
| Bernie Geoffrion | Montreal Canadiens | 10 | 6 | 5 | 11 | 2 |
| Dickie Moore | Montreal Canadiens | 10 | 4 | 7 | 11 | 4 |
| Larry Regan | Boston Bruins | 12 | 3 | 8 | 11 | 6 |
| Doug Harvey | Montreal Canadiens | 10 | 2 | 9 | 11 | 16 |
NHL-palkinnot

| --- | --- |
Prince of Wales Trophy:: Montreal Canadiens 
Art Ross Trophy:: Dickie Moore, Montreal Canadiens 
Calder Memorial Trophy:: Frank Mahovlich, Toronto Maple Leafs 
Hart Trophy:: Gordie Howe, Detroit Red Wings 
James Norris Memorial Trophy:: Doug Harvey, Montreal Canadiens 
Lady Byng Memorial Trophy:: Camille Henry, New York Rangers 
Vezina Trophy:: Jacques Plante, Montreal Canadiens
NHL-palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
| Glenn Hall, Chicago Black Hawks | maalivahti | Jacques Plante, Montreal Canadiens |
| Bill Gadsby, New York Rangers | puolustaja | Fern Flaman, Boston Bruins |
| Doug Harvey, Montreal Canadiens | puolustaja | Marcel Pronovost, Detroit Red Wings |
| Henri Richard, Montreal Canadiens | keskushyökkääjä | Jean Béliveau, Montreal Canadiens |
| Dickie Moore, Montreal Canadiens | vasen laitahyökkääjä | Camille Henry, New York Rangers |
| Gordie Howe, Detroit Red Wings | oikea laitahyökkääjä | Andy Bathgate, New York Rangers |
New Religion

| New Religion Primal Fear |
| --- | --- | --- |

Studioalbumin tiedot
 Julkaistu: 21. syyskuuta 2007
 Tuottaja(t): Mat Sinner
 Tyylilaji: heavy metal, power metal
 Kesto: 56.00
 Levy-yhtiö: Frontiers Records
Listasijoitukset
  Saksa – 60.  Japani – 37.  Ruotsi – 67.
Primal Fearin muut studioalbumit
| Metal Is Forever – The Very Best of Primal Fear 2003 | New Religion 2007 | 16.6 (Before the Devil Knows You’re Dead) 2009 |
New Religion on Primal Fearin seitsemäs studioalbumi, joka julkaistiin 21. syyskuuta 2007.
Kappaleet

Sign of Fear – 4.47
Face the Emptiness – 4.35
Everytime It Rains – 3.52
New Religion – 4.04
Fighting the Darkness – 8.44
Blood on Your Hands – 4.02
The Curse of Sharon – 4.40
Too Much Time – 5.13
Psycho – 3.54
World on Fire – 3.53
The Man (That I Don't Know) – 6.10
Kokoonpano

Ralf Scheepers – laulu
Henny Wolter – kitara
Stefan Leibing – kitara
Mat Sinner – basso, taustalaulu
Randy Black – rummut
Kokoonpano > Vierailevat muusikot

Simone Simons – laulu kappaleessa "Everytime it Rains"
Magnus Karlsson – kitarasoolo kahdessa kappaleessa
Arvostelut

AllMusic:
Imperiumi: 7/10
Aiheesta muualla

New Religion Discogsissa. (englanniksi)
Albumi New Religion Encyclopaedia Metallum -sivustolla (englanniksi)
Primal Fear
| --- | --- |
Studioalbumit:   Primal Fear  Jaws of Death  Nuclear Fire  Black Sun  Devil’s Ground  Seven Seals  New Religion  16.6 (Before the Devil Knows You’re Dead)  Unbreakable  Delivering the Black  Rulebreaker  Apocalypse  Metal Commando  Code Red 
Kokoelmat:   Metal Is Forever – The Very Best of Primal Fear  Best of Fear 
DVD:t:  The History of Fear
Patrick Helmes

| 0 | 1 | 2 |
| --- | --- | --- |

Henkilötiedot
Koko nimi: Patrick Helmes
Syntymäaika: 1. maaliskuuta 1984 (ikä 40)
Syntymäpaikka: Köln, Saksan liittotasavalta
Pelipaikka: hyökkääjä
Pituus: 182 senttimetriä
Lempinimi: Moppel
Seura
Seura: Bayer Leverkusen
Pelinumero: 9
Junioriseurat
1989–1991 1991–1992 1992–1997 1997–2000 2000–2003: TuS Alchen SpVgg Bürbach Sportfreunde Siegen Köln Sportfreunde Siegen
Seurat
| Vuodet | Seura | O (M) |
| 2003–2005 2005–2008 2008– | Sportfreunde Siegen Köln Bayer Leverkusen | 51 (22) 65 (35) 28 (18) |
Maajoukkue
| 2007– | Saksa | 9 (1) |
 Seurajoukkueuran tilastot kattavat vain kansalliset sarjat, päivitetty 19. huhtikuuta 2009 .  Maajoukkueuran tilastot päivitetty 5. helmikuuta 2008 .
Patrick Helmes (s. 1. maaliskuuta 1984 Köln, Länsi-Saksa) on saksalainen jalkapalloilija. Helmesin seura on VfL Wolfsburg. Helmesin pelipaikka on hyökkääjä. Hän on urallaan edustanut Sportfreunde Siegeniä, Kölniä sekä Bayer Leverkusenia, johon hän siirtyi 2008. Hänellä on sopimusta Leverkusenin kanssa aina vuoteen 2012 asti.
Saksan maajoukkuetta Helmes on edustanut yhdeksän kertaa ja tehnyt niissä yhden maalin. (tilanne 5.2.2009) Hän debytoi maajoukkueessa 2007 Tanskaa vastaan.
Osmo Kaila

Osmo Kaila.
Osmo Ilmari Kaila (11. toukokuuta 1916 Helsinki – 3. kesäkuuta 1991 Helsinki) oli suomalainen šakkimestari, ristikonlaatija ja toimittaja. Hän opiskeli lakitiedettä Helsingin yliopistossa, mutta sota keskeytti opinnot. Kaila oli šakin kansainvälinen mestari vuonna 1952 ja šakin Suomen-mestari 1939–1945 sekä 1954. Hän voitti myös Pohjoismaiden mestaruuden 1946. Vielä vuonna 1990 hänestä tuli tehtäväšakin kansainvälinen FIDE-mestari. Hän oli kansainvälinen šakki­tuomari vuodesta 1956 ja kansainvälinen tehtäväšakkituomari vuodesta 1958.
Kaila kirjoitti šakista vuosikymmenien ajan muun muassa Helsingin Sanomiin, Ilta-Sanomiin ja Suomen Sosialidemokraattiin. Hän kirjoitti useita šakkioppaita.
Osmo Kaila laati ensimmäisen suomalaisen kuvaristikon. Se julkaistiin Helsingin Sanomissa 20. maaliskuuta 1955. Hän teki pitkän uran laatijana ja myös toimitti ristikkopalstoja lehtiin.
Teoksia

Jokamiehen shakkiopas ; 100 kuviota. Propaganda-aseveljet, Helsinki 1943, 3. uusittu painos (103 kuviota) Vallilan kirjakauppa, Helsinki 1946, 5. painos (114 kuviota) Otava 1965
Suurristikkokirja ; koonnut Osmo Kaila. Otava 1956
Suurristikkokirja 2 ; koonnut Osmo Kaila. Otava 1957
Suomen shakkiliitto r.y. - Finlands schackförbund r.f. - Chess federation of Finland - Finnischer Schachbund 1922-1972 ; kirj. Leo Suuronen ; peliosasto Osmo Kaila ja Eero E. Böök. Suomen shakkiliitto, Helsinki 1972
Toimitustöitä

Jokamiehen ajanvietepelikirja : 50 suositeltavaa ajanvietepeliä ; toim. Osmo Kaila. Propaganda-aseveljet, Helsinki 1943
Akateeminen shakkiliitto 1935-1955 ; toim. Osmo Kaila, Esmo Ridala. Lahti 1956
123 suomalaista lopputehtävää : kokoelma valiotehtäviä vuosilta 1946-71 ; toim. Bruno Breider, Aarne Dunder, Osmo Kaila. WSOY 1972
Lauantaishakkia : 363 Suomen Sosialidemokraatissa julkaistua tehtäväshakkipalstaa 24.12.1964-31.12.1971 ; toimituskunta Osmo Kaila, Bruno Breider ja Kerttu Örlund. Kansanvalta, Helsinki 1975
Suomennoksia

Maailman pelit ja leikit : suuri seurapeli- ja leikkikirja ; päätoimittaja Paulin Meier ; englannin kielestä kääntänyt ja Suomen oloihin sovittanut Leena ja Ilmo Kurki-Suonio ; shakkiosuuden suomennos Osmo Kaila ; toim. Iiris Lindman. Sanoma, Helsinki 1976 (alkuteos The way to play)
Aiheesta muualla

Joutsivuo, Timo: / Kaila, Osmo (1916–1991). Kansallisbiografia-verkkojulkaisu (maksullinen).  13.10.2004. Helsinki:  Suomalaisen Kirjallisuuden Seura.
Parketti

Parkettilattiaa
Parketti on yleinen puusta tehty lattiamateriaali. Yleisin parketti on lautaparketti, jota käytetään eniten sen asentamisen helppoudesta johtuen. Lautaparketti koostuu noin 3–4 mm paksusta pintaviilukerroksesta, jonka alla on runko. Runko on yleensä halvempaa puuta, kuten koivua tai poppelia. Pintakerros voi olla vaikkapa tammea, koivua tai jotakin muuta jalopuulajia. Lautaparketin pintakäsittely on joko lakkaus tai öljyvahaus, joka suojaa jalopuuta kosteudelta ja kulutukselta. Lautaparketin voi yleensä hioa yhden kerran, kun se on kulunut.
Mosaiikkiparketit poikkeavat lautaparketista siten, että ne ovat yleensä noin 8 mm paksuja ja ne liimataan suoraan alusbetoniin kiinni. Parketin asennuksen jälkeen lattia hiotaan ja suojataan lakkaamalla tai öljyvahauksella. Mosaiikkiparketti on mahdollista hioa ja lakata useaan kertaan. Mosaiikkiparketti voi kestää käytössä vuosikymmeniä.
Aiheesta muualla

Kuvia tai muita tiedostoja aiheesta Parketti Wikimedia Commonsissa
Parkettisanastoa
Parkettilattian ominaisuudet
Parkin piirikunta (Colorado)

Parkin piirikunta (engl. Park County) on Yhdysvaltojen Coloradon osavaltiossa sijaitseva piirikunta. Sen väkiluku oli 18 845 vuonna 2019. Piirikunnan hallintokeskus on Fairplayn kaupunki. Piirikunta on perustettu 1. marraskuuta 1861.
Aiheesta muualla

Kuvia tai muita tiedostoja aiheesta Parkin piirikunta (Colorado) Wikimedia Commonsissa
Per V. Heinrichs

Per Victor Heinrichs (2. lokakuuta 1921 Espoo – 11. maaliskuuta 2007 Kauniainen) oli suomalainen upseeri, insinööri ja yritysjohtaja, joka sai kauppaneuvoksen arvonimen.
Heinrichsin vanhemmat olivat jääkärieversti, diplomi-insinööri Gunnar Heinrichs ja ekonomi Elisabeth Josefine Anderzén ja puolisot 1944–1967 sairaanhoitaja Ulla Margaretha Cabell ja vuodesta 1969 sihteeri Mary-Ann Hakala, aiemmin Hagelberg. Kenraalimajuri Lars Heinrichs oli Per Heinrichsin veli. Per Heinrichs tuli ylioppilaaksi Turun suomalaisesta lyseosta 1941 ja opiskeli Kadettikoulussa 1941 ja 1942–1943. Insinööriksi hän valmistui Tekniska läroverket i Helsingforsista 1949. Vänrikiksi 1942 ja luutnantiksi 1943 ylennetty Heinrichs oli nuorempi upseeri, joukkueenjohtaja ja pataljoonan adjutantti 1943–1944 sekä komppanianpäällikkö ja Ryhmä Puroman adjutantti 1944–1945 ja nuorempi upseeri Jalkaväkirykmentti 4:ssä 1945.
Wärtsilä-Yhtymä Oy:n Crichton-Vulcanin suunnitteluinsinööri Turussa Heinrichs oli 1949–1950, Rastorin koulutus- ja tutkimusinsinööri 1950–1952, Matti-Trikoon käyttöinsinööri 1952–1955 ja teknillinen johtaja Tampereella 1955–1956, Stockmannin tuotantotoimiston päällikkö Helsingissä 1956–1959, Shellin operatiivinen johtaja 1959–1970, talousjohtaja 1970–1972 ja johtokunnan jäsen 1967–1972 sekä SOK:n johtokunnan jäsen ja talousjohtaja 1972–1984, toinen johtaja 1975–1976 ja varapääjohtaja 1977–1984. Hänellä oli myös lukuisia liike-elämän ja muita luottamustehtäviä. Sotilasarvoltaan Heinrichs oli reservin majuri (1976). Kauppaneuvoksen arvonimen hän sai 1977.
Per Ståhlfot

Per Ståhlfot (vanhempi) (21. tammikuuta 1690 Turku – 17. joulukuuta 1769 Pori) oli suomalainen Porin pormestari ja valtiopäivämies.
Per Ståhlfotin vanhemmat olivat turkulainen kannunvalaja Erland Bengtsson Ståhlfot (k. 1697) ja Katarina Eriksdotter Snick. Hän kävi Turun katedraalikoulua ja pääsi ylioppilaaksi Turussa 1709 tai 1710.
Ståhlfot meni lääninkanslian palvelukseen 1711 ja hän oli Turun hovioikeuden auskultanttina. Hän toimi Porin läänin jalkaväkirykmentin sotatuomarina 1717–1719 ja oli Porin pormestarina 1721–1749 sekä samalla Porin vt. postimestarina 1721–1725. Ståhlfot oli valtiopäivämiehenä 1723.
Per Ståhlfot vanhempi oli naimisissa vuodesta 1722 Magdalena Forteliuksen (k. 1782) kanssa. Heidän poikiaan olivat Porvoon kaupunginnotaari Erland Ståhlfot (1726–1750) ja Porin postimestari, raatimies Per Ståhlfot nuorempi (1733–1805). Per Ståhlfot vanhemman veli oli stipendinotaari ja pietisti Petter Schaeferin kannattaja Erland Ståhlfot (k. 1712).
Pekka Puustinen (toimittaja)

Pekka Puustinen on suomalainen toimittaja. Hän on ollut aikaisemmin Karjalan Maan päätoimittaja ja toiminut sen jälkeen sanomalehti Karjalaisessa.
Puustinen on koulutukseltaan opettaja, mutta siirtyi heti toimittajaksi. Hän tuli Karjalan Maan palvelukseen 1978 ja oli sen päätoimittaja vuoteen 2011, jolloin lehti lakkautettiin.
New Delhi

| New Delhi (नई दिल्ली) |
| --- | --- |
 Myötäpäivään: Lotustemppeli, Humayunin hauta, Connaught Place, Akshardham ja India Gate
 New Delhi
 Koordinaatit: 28°36′50″N, 77°12′32″E 
Valtio:  Intia
Osavaltio:  Delhi
Pinta-ala:  
 – Kokonaispinta-ala:  42,7 km²
Väkiluku (2011):  257 803
 – Väestötiheys:  6 038 as./km²
 
 www.ndmc.gov.in 
Infobox OKVirheellinen NIMI-arvo: 
New Delhi (hindiksi नई दिल्ली, Naī Dillī, urduksi ‏نئی دہلی‎, Naī Dihlī, pandžabiksi ਨਵੀਂ ਦਿੱਲੀ, Navī̃ Dillī) on Intian pääkaupunki ja Delhin kaupunkialueen uusi osa. New Delhi on Intian 175. suurin kaupunki. Vuoden 2011 väestönlaskennan mukaan siellä asui 257 803 asukasta. Kaupungin pinta-ala on 42,7 neliökilometriä.
Väestö

Asukkaita Uudessa Delhissä oli vuoden 2011 väestönlaskennan mukaan 257 803 ja koko metropolialueella 16 349 831. Kaupungin asukkaista 89,8 prosenttia oli hinduja, 4,5 prosenttia muslimeita ja 2,9 prosenttia kristittyjä. Lukutaitoisia oli 89,8 prosenttia asukkaista.
Ilmasto

Kylmimmät kuukaudet New Delhissä ovat tammikuu ja joulukuu, jolloin keskimääräinen alin lämpötila on 8 °C. Kuumin kuukausi on toukokuu, jolloin keskimääräinen ylin lämpötila on 40 °C. Suurimmat sateet tulevat kesäkuun ja syyskuun välillä. Niiden aikana sataa yhteensä noin 560 millimetriä. Muina kuukausina sataa alle 25 millimetriä kuukaudessa. Vuosittainen sadanta on noin 720 millimetriä.
Historia

Joulukuussa 1911 kuningas Yrjö V ilmoitti siirtävänsä Intian pääkaupungin Kalkutasta Delhiin. Varakuninkaan residenssin peruskivi laskettiin Coronation Parkin alueelle. Brittiläinen arkkitehti Edwin Lutyens suunnitteli tärkeimmät hallintorakennukset. Niiden rakentaminen alkoi ensimmäisen maailmansodan jälkeen, ja valmistui vuonna 1931.
Intian itsenäistyttyä Uusi Delhi sai osittaisen autonomian. Nykyisin sen asema pääkaupunkina on määritelty Intian perustuslaissa.
Historia > Urheilu

Vuodesta 2011 vuoteen 2013 New Delhissä järjestettiin F1-sarjan osakilpailu.
Ystävyyskaupungit

Chicago, Yhdysvallat
Washington (DC), Yhdysvallat
Belgrad, Serbia
Aiheesta muualla

Kuvia tai muita tiedostoja aiheesta New Delhi Wikimedia Commonsissa
Uuden Delhin kotisivut
Delhi Tourism
Uusi Delhi sijaitsee keskellä Delhin kaupunkialuetta.
Perhepäivähoito

Perhepäivähoito on pienen lapsen hoitoa ja kasvatusta, jota järjestetään pääsääntöisesti hoitajan omassa kodissa. Perhepäivähoito voi olla joko kunnan tai yksityisen hoitajan järjestämää. Perhepäivähoitoryhmään voi kuulua enintään neljä kokopäiväistä ja yksi osa-päiväinen, esiopetusikäinen lapsi, mukaanluettuna hoitajan omat alle kouluikäiset lapset. Ryhmäperhepäivähoidossa kaksi tai kolme perhepäivähoitajaa työskentelee useimmiten kunnan osoittaman ryhmäperhepäiväkodin tiloissa vastaten enintään 12 lapsen ryhmästä.
Kunnallinen perhepäivähoito on päivähoitoa, jossa kunta on palkannut perhepäivähoitajan.
Yksityinen päivähoito on yksityisten hoitajien tuottamaa ja kaupungin valvomaa ja tukemaa päivähoitoa. Yksityistä perhepäivähoitajaa ei sido kunnallisen puolen tasausvapaakäytäntö (esimerkiksi yksi lomaviikko tehdyistä ylitöistä joka 8.viikko). Yksityinen perhepäivähoitaja sopii hoitomaksuista suoraan hoitoperheen kanssa. Hoitomaksuista on olemassa valtakunnalliset suositukset, joita hoitajat usein seuraavat.
Perhepäivähoidon kasvatustoiminta muistuttaa lapsen kotona tapahtuvaa hoitoa, kasvatusta ja opettamista. Perhepäivähoito tarjoaa luonnolliset puitteet lapsen kasvulle ja kehitykselle. Lisäksi siihen sisältyy ohjattua toimintaa (askartelua, kirjojen lukemista, musisointia, pieniä oppituokioita, retkiä jne.) sekä leikkiä ja työtehtäviä, joihin lapsi voi kotiympäristössä osallistua.
Perhepäivähoitaja hoitaa lapsia omassa kodissaan, lasten kotona tai ryhmäperhepäiväkodissa. Yhdellä perhepäivähoitajalla saa olla hoidossaan enintään neljä alle kouluikäistä lasta kokopäivähoidossa ja sen lisäksi esikoulua tai koulua käyvä lapsi, joka on osapäivähoidossa. Hoitajan omat alle kouluikäiset lapset lasketaan mukaan hoidettavien lasten lukumäärään.
Perhepäivähoitoa pidetään päiväkotia parempana

Kaikissa kymmenessä tutkitussa Etelä-Suomen kunnassa perhepäivähoito sai vieläkin myönteisempiä arvioita kuin päiväkodit. Tohtori Jyrki Reunamon mukaan perhepäivähoito näyttäisi olevan tasokasta.
Työajat

Varhaiskasvatuksen dosentti Marjatta Kalliala arvostelee äskeistämilloin? kunnallisten perhepäivähoitajien työajan rajoittamista, koska sen vuoksi lapset joutuvat tyypillisesti joka 8. viikko varahoitopaikkaan, mikä Kalliala pitää lapsille haitallisena: lasten suojeleminen olisi tärkeämpää kuin aikuisten.
Yksityisillä perhepäivähoitajilla ei ole työajan rajoitusta, vaan työajoista sovitaan perheiden ja hoitajan kesken.
Per Svedin

| Per Svedin> Henkilötiedot |
| --- | --- |
Syntynyt: 1988
Salibandyn pelaaja
Pelipaikka:  maalivahti
Seura:  Warbergs
Pelinumero:  35
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
| 2008– | Warbergs |  |  |

Per Svedin (s. 1988) on ruotsalainen salibandymaalivahti, joka pelaa tällä hetkellä Warbergsissa kakkosmaalivahtina.
Parker Milner

| Parker Milner> Henkilötiedot |
| --- | --- |
Syntynyt: 6. syyskuuta 1990 (ikä 34) Pittsburgh, Pennsylvania, Yhdysvallat
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  89 kg
Seura
Seura:  Hershey Bears
Sarja:  AHL
Pelinumero:  35
Pelaajaura
Pääsarjaura:  2013–
Aik. seurat:  Iowa Wild (AHL) Bridgeport Sound Tigers (AHL)
Parker Milner (s. 6. syyskuuta 1990 Pittsburgh Pennsylvania, Yhdysvallat) on yhdysvaltalainen jääkiekkomaalivahti, joka pelaa AHL-joukkue Hershey Bearsissa.
Ura

30. kesäkuuta 2013 Milner teki yhden vuoden mittaisen sopimuksen AHL-joukkue Bridgeport Sound Tigersin kanssa. Hän aloitti kauden Sound Tigersissa, mutta hänet lähetettiin pian Stockton Thunderiin, ECHL:ään.
19. elokuuta 2014 Milner siirtyi vapaana agenttina yksivuotisella sopimuksella ECHL:ssä pelaavaan Quad City Mallardsiin.
2. heinäkuuta 2015 Milner palasi AHL:ään Sound Tigersin joukkueeseen yksivuotisella sopimuksella.
Käännös suomeksi